พักฐาน-เลือกรับข่าวลือ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 25 เม.ย. 2554
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 25 เม.ย. 2554
...ดัชนีตลาดผ่าน 1,120 จุด ไม่ได้ เป็นจังหวะพักตัวสร้างฐานให้แน่น ...ดัชนีปิด 1,105.29 จุด ร่วง 4.63 จุด มูลค่าซื้อขาย 27,844 ล้านบาท 
...ต่างชาติซื้อสุทธิเล็กน้อย 449 ล้านบาท 
...ตลาดปรับฐานรอบนี้ไม่รุนแรง ได้เงินทุนต่างชาติอุ้มหุ้นอยู่ ถ้าไม่มีปฏิวัติซะก่อน เชื่อว่าปรับฐานจบพร้อมไปต่อ ทั้งทุนนอก ทุนการเมือง ช่วยกันทำหุ้น
...ก๊วนเซียนหุ้นรายใหญ่ เดินหน้าลาก 3 หุ้นดัง “CPF, IVL, JAS” ขึ้นมาขนาดนี้ต้องระวัง อยากร่วมวงเล่นควรรอให้ราคาย่อแล้วค่อยลุย 
....“JAS” เล่นแรงต่อเนื่องอีกวัน ข่าวปล่อยแอบอ้าง “เสี่ย ท” เซียนหุ้นชื่อดังเข้าแจม ... ข่าวจริงๆ ยืนยันไม่แตะสักหุ้นเดียว 
...“เสี่ยพนม ควรสถาพร” คนขายถ่าน (หิน) เอเซียกรีน 
(AGE) หลังจากแจกปันผลเป็นหุ้นแล้ว ปรับลดราคาใช้สิทธิวอร์แรนต์ (AGE–W1) เหลือไม่ถึง 4 บาท/หุ้น ได้ใจผู้ถือหุ้นจริงๆ 
...คนในเครือ ปตท. (PTT) ชิงดำเก้าอี้ซีอีโอ ปตท. “เทวินทร์ วงศ์วานิช-ไพรินทร์ ชูโชติถาวร–สุรงค์ บูลกุล” คาดว่า “เทวินทร์” มีโอกาสสูง แต่ “สุรงค์” ก็มีสิทธิในฐานะลูกหม้อเก่า จะเป็นใครรอลุ้น เพราะทั้ง 3 ล้วนฝีมือขั้นเทพ